OBEC ZEMIANSKE KOSTOĽANY
Obecný úrad, Ul. 4. apríla 60/28, 972 43 Zemianske Kostoľany
Č.k. 25/2015

SPRÁVA O PRIJATÍ OPATRENÍ
na nápravu nedostatkov zistených následnou finančnou kontrolou správnosti postupu obce pri ukončení pracovného pomeru s bývalými zamestnancami obce v roku 2013 s dôrazom na zákonnosť a hospodárnosť zvoleného postupu vo vzťahu k verejným prostriedkom a vysporiadanie ďalších nárokov, ktoré im vznikli v predchádzajúcom období. 

	Na základe predloženej správy o výsledku následnej finančnej kontroly správnosti postupu obce pri ukončení pracovného pomeru s bývalými zamestnancami obce v roku 2013 s dôrazom na zákonnosť a hospodárnosť zvoleného postupu vo vzťahu k verejným prostriedkom a vysporiadanie ďalších nárokov, ktoré im vznikli v predchádzajúcom období zo dňa 12. 1. 2015 (ďalej len správa) a dodatku k správe zo dňa 15. 1. 2015, v zmysle zákona NR SR č. 502/2001 Z.z. o finančnej kontrole a vnútornom audite a o zmene a doplnení niektorých zákonov v znení neskorších predpisov a v zmysle bodu 2 záverov zápisnice o prerokovaní správy zo dňa 16. 1. 2015 predkladám kontrolnému orgánu písomnú správu o prijatí opatrení na nápravu nedostatkov a na odstránenie príčin ich vzniku.
	Kontrolný subjekt poukazuje v správe na nedostatky, ktoré sú :
A)	Porušením záväzných právnych noriem
B)	Nepresnosťami a neúplnosťami postupov, resp. dokumentácie

A)	Opatrenia prijaté na nápravu nedostatkov, ktoré vznikli porušením záväzných právnych noriem a na odstránenie príčin ich vzniku:
OPATRENIE č. 1 :
Požadovať od bývalých zamestnancov obce, uvedených v správe o výsledku následnej finančnej kontroly pod č. 1 a 3 vrátenie neoprávnene preplatenej nevyčerpanej dovolenky pri ukončení pracovného pomeru a náhrad za vyčerpanú dovolenku, na ktorú nevznikol nárok nasledovne :
a)	U zamestnanca č. 1 za 15 dní dovolenky (11 dní preplatených, 4 dni neoprávnene čerpané – nevznikol nárok)
b)	U zamestnanca č. 3 za 19,5 dní dovolenky (preplatené)
Termín : ihneď, najneskôr do 15. 3. 2015 
Zodpovedná : mzdová účtovníčka obce Eva Rauová
OPATRENIE č. 2 :
Preveriť po právnej stránke oprávnenosť vyplácania „odmien“ za účinkovanie na obradoch ZPOZ-u bývalému zamestnancovi obce uvedenému v správe pod č. 3 a v prípade zistenia, že tieto „odmeny“ boli podľa právneho názoru vyplácané neoprávnene, požadovať ich vrátenie za predchádzajúce obdobie 3 rokov (t.z. „odmeny vyplatené v období od 2/2012 až doteraz). 
Termín : ihneď, najneskôr do 31. 3. 2015			
Zodpovedná : starostka obce Ing. Jana Školíková a mzdová účtovníčka obce Eva Rauová
OPATRENIE č. 3 :
Dôsledne vykonávať predbežnú finančnú kontrolu v zmysle § 9 zákona o predbežnej finančnej kontrole na všetkých dokladoch, ktorých výsledkom je realizácia finančných operácií mzdových nárokov.
Termín : ihneď a trvale
Zodpovedná : mzdová účtovníčka obce Eva Rauová
OPATRENIE č. 4 :
Vykonať opatrenia a vyvodiť dôsledky voči zamestnancom obce zabezpečujúcim personálnu a mzdovú agendu v zmysle platných ustanovení Zákonníka práce.
Termín : ihneď
Zodpovedná : starostka obce Ing. Jana Školíková

B)	Opatrenia prijaté na nápravu nedostatkov, ktoré vznikli nepresnosťami a neúplnosťami postupov, resp. dokumentácie a na odstránenie príčin ich vzniku:
OPATRENIE č. 1 :
	Dôsledne pripravovať doklady k vzniku pracovného pomeru, k zmenám v pracovnom pomere a k ukončeniu pracovného pomeru s dôrazom na uvádzanie konkrétnych ustanovení právnej úpravy, v zmysle ktorej je právny úkon realizovaný.
	Termín : trvale
Zodpovedná : mzdová účtovníčka obce Eva Rauová

OPATRENIE č. 2 :
	Zabezpečiť súlad mzdových podkladov, na základe ktorých je vypočítaná mesačná mzda s údajmi uvedenými v mzdovom liste (resp. na výplatnej páske zamestnanca).
	Termín : ihneď a trvale
	Zodpovedná : mzdová účtovníčka obce Eva Rauová
OPATRENIE č. 3 :
	Vykonať úpravy softvéru na výpočet miezd v súlade s platnou legislatívou.
	Termín : ihneď a trvale
	Zodpovedná : mzdová účtovníčka obce Eva Rauová
OPATRENIE č. 4 :
	Vyžadovať od zamestnancov, resp. budúcich zamestnancov, aby na požiadanie zamestnávateľa preukazovali splnenie podmienok v zmysle § 3, ods. 1 zákona 552/2003 Z.z. o výkone práce vo verejnom záujme v platnom znení, a to aj počas výkonu práce v prípade, že dôjde k pochybnostiam.
	Termín : trvale
	Zodpovedná : mzdová účtovníčka obce Eva Rauová
OPATRENIE č. 5 :
	Zabezpečiť a vykonať kontrolu všetkých vstupných údajov zadaných do softvéru na výpočet miezd u všetkých zamestnancov obce vrátane zamestnancov na dohodu o vykonaní práce. V prípade zistenia pochybení vyčísliť rozdiely vo vyplatených mzdách a vykonať ich vyrovnanie.
	Termín : ihneď najneskôr do 30. 4. 2015 
	Zodpovedná : mzdová účtovníčka obce Eva Rauová

V Zemianskych Kostoľanoch
Dňa 6. 2. 2015 
										Ing. Jana Školíková
										    starostka obce